ประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

บริษัท โรงพยาบาลรามคำแหง จำกัด (มหาชน) ประกอบธุรกิจหลัก คือ โรงพยาบาลเอกชน
และธุรกิจเสริม คือ บริการสอบเทียบเครื่องมือแพทย์และขายเครื่องมือแพทย์ เวชภัณฑ์บางประเภท
(ได้อธิบายไว้แล้วในหัวข้อลักษณะการประกอบธุรกิจ)

ผลกระทบและข้อจำกัดในการประกอบธุรกิจโรงพยาบาลเอกชน

โรงพยาบาลเอกชนขณะนี้ดำเนินการภายใต้พระราชบัญญัติสถานพยาบาล 2541 การกำหนดแบบ

ฟอร์มใบเสร็จ
การกำหนดศูนย์ข้อมูลที่จะให้รายละเอียดในเรื่องราคาค่ารักษาพยาบาลแก่ผู้ป่วยโดยง่าย และ

โปร่งใส

นอกจากนี้ผู้ประกอบวิชาชีพในโรงพยาบาลเอกชนจะต้องปฏิบัติงานภายใต้ด้านจริยธรรม
โดยสภาวิชาชีพต่าง ๆ เช่น แพทยสภา ทันตแพทยสภา ซึ่งทั้งหมดนี้ก็คือข้อจำกัดที่เกิดขึ้น
แต่ทางโรงพยาบาลก็ได้

ปรับตัวตามกฎระเบียบที่มีอยู่ได้อย่างดี
เท่าที่ผ่านมาก็ยังไม่พบความเสี่ยงที่จะกระทบต่อธุรกิจโรงพยาบาล

เอกชน

ในเรื่องสิ่งแวดล้อม ทางโรงพยาบาลได้ดูแลผลกระทบต่อสิ่งแวดล้อมอย่างดี อาทิเช่น
เราได้ลงทุนสร้างบ่อบำบัดน้ำเสีย 2 บ่อ ในปี 2541, 2549
และดูแลคุณภาพของน้ำให้อยู่ในเกณฑ์มาตรฐานที่ดีอย่างต่อเนื่องมาตลอด
นอกจากนี้ทางโรงพยาบาลได้ดูแลแยกขยะติดเชื้อ
และการจัดเก็บมาตรฐานโดยร่วมกับกรุงเทพมหานคร ซึ่งเป็นผู้เก็บไปทำลาย ทิ้ง

(2) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์หรือบริการที่สำคัญ

- กลยุทธ์การแข่งขัน

  1. โรงพยาบาลจะเน้นในด้านภาพพจน์การให้บริการด้านต่าง ๆ ครบทุกสาขาไม่เจาะจง

สาขาด้านใดเป็นพิเศษ
โดยทางโรงพยาบาลจะให้การบริการตรวจรักษาโดยแพทย์ผู้เชี่ยวชาญเฉพาะสาขา
ไม่ใช่แพทย์เวชปฏิบัติทั่วไป และใช้เครื่องมือทางการแพทย์เฉพาะด้านที่ดี ทันสมัย
ซึ่งจะทำให้การรักษามี

ประสิทธิภาพ และถูกต้องแม่นยำ

2. โรงพยาบาลให้ส่วนลดแก่ลูกค้าประจำของโรงพยาบาล ที่สมัครเป็นสมาชิกของ

โรงพยาบาลรามคำแหง 10% สำหรับผู้ที่จ่ายเงินสด และ 7.5% สำหรับผู้ที่จ่ายด้วยเครดิตการ์ด
ด้านกลุ่มลูกค้า

เป้าหมาย โรงพยาบาลกำหนดกลุ่มลูกค้าเป้าหมาย คือ ผู้ที่อาศัยอยู่ในบริเวณใกล้เคียงโรงพยาบาล
บริษัทประกันและ บริษัทต่าง ๆ ที่ตั้งอยู่ในพื้นที่ใกล้เคียงกับโรงพยาบาล

ข้อได้เปรียบและเสียเปรียบของโรงพยาบาลเมื่อเทียบกับคู่แข่ง

ข้อได้เปรียบ

1. ทำเลที่ตั้งของโรงพยาบาล โรงพยาบาลรามคำแหงตั้งอยู่บนถนนรามคำแหง
ซึ่งเป็นศูนย์กลางของชุมชนย่านผู้อยู่อาศัยหนาแน่นมากที่สุดชุมชนหนึ่ง โดยมีสถานที่สำคัญ ๆ ล้อมรอบ
ได้แก่ มหาวิทยาลัย

รามคำแหง, ตลาดบางกะปิ, แฟลตคลองจั่น, ชุมชนเขตลาดพร้าว, บจก.โอสถสภาเต็กเฮงหยู,
บจก. ไทยน้ำทิพย์, ห้างสรรพสินค้าต่าง ๆ เช่น เดอะมอลล์ สาขารามคำแหง และ บางกะปิ
ตั้งแต่ปี 2549 สนามบินสุวรรณภูมิ ซึ่งอยู่ในโซนเดียวกับโรงพยาบาลได้เปิดดำเนินการใช้แล้ว
ทำให้บริเวณนี้มีชุมชนหนาแน่นมากขึ้นทุกปี

2. การบริการการรักษา
โรงพยาบาลรามคำแหงจะเน้นการให้บริการการรักษาเฉพาะทางที่มีคุณภาพ

กล่าวคือ
การใช้แพทย์ผู้เชี่ยวชาญเฉพาะสาขาเท่านั้นในการรักษาคนไข้จึงทำให้ผลการรักษาพยาบาลมีประสิทธิ-

ภาพดีกว่าการใช้แพทย์เวชปฏิบัติทั่วไปทำการตรวจรักษาขั้นต้นก่อนแล้วจึงให้แพทย์เฉพาะสาขาตรวจรักษาอีกครั้งหนึ่ง
ซึ่งจะทำให้คนไข้ต้องเสียค่าใช้จ่าย และระยะเวลาในการรักษาเพิ่มขึ้น

3. ราคาอยู่ในระดับมาตรฐาน โรงพยาบาลมีนโยบายที่จะกำหนดราคาให้อยู่ในเกณฑ์ที่ยุติธรรม และ

เป็นไปตามมาตรฐานของตลาด
ทั้งนี้โดยคำนึงถึงประชาชนที่อาศัยอยู่ในบริเวณนั้นซึ่งมีฐานะการเงินอยู่ใน

ระดับปานกลาง

4. หอพักพยาบาล ขณะนี้โรงพยาบาลมีหอพักพยาบาล 2 แห่ง คือ

1. อยู่ในบริเวณเดียวกับโรงพยาบาล

2. อยู่ที่รามคำแหง ซอย 50 อยู่ห่างจากโรงพยาบาลประมาณ 1 กิโลเมตร และมีรถรับส่งพยาบาล

เป็นการเพิ่มความสะดวกสบายให้แก่บุคลากรของโรงพยาบาล ทั้งนี้เนื่องจากในธุรกิจประกอบกิจการ

โรงพยาบาล บุคลากรโดยเฉพาะอย่างยิ่งพยาบาลเป็นปัจจัยสำคัญประการหนึ่ง
ดังนั้นการที่โรงพยาบาลมีหอพักพยาบาลจึงเป็นการเพิ่มแรงจูงใจที่จะสามารถเหนี่ยวรั้งบุคคลากรไว้ได้ทางหนึ่ง

5. ภาพพจน์ (Image) โรงพยาบาลรามคำแหงได้เปิดให้บริการรักษาพยาบาลแก่บุคคลทั่วไปตั้งแต่
วันที่ 28 กุมภาพันธ์ 2531 ขณะนี้ครบรอบ 22 ปีแล้ว
จำนวนคนไข้ของโรงพยาบาลก็เพิ่มมากขึ้นเรื่อย ๆ การที่โรงพยาบาลมีคนไข้จำนวนมากในแต่ละวัน
ก็ส่งผลให้มีแพทย์จำนวนมากมาติดต่อขอทำงานที่นี่
ทำให้ทางโรงพยาบาลสามารถคัดเลือกเฉพาะแพทย์ที่มีความรู้ ความสามารถดีให้กับโรงพยาบาลได้
การที่โรงพยาบาลมีแพทย์ดี พนักงานดี บริการเยี่ยม
ทำให้ภาพพจน์ของโรงพยาบาลดีในสายตาของประชาชนที่มาใช้บริการ

6. ด้านบุคคลากร โรงพยาบาลรามคำแหงได้เปิดดำเนินกิจการมา 22 ปีแล้ว จำนวนคนไข้ของ

โรงพยาบาลก็เพิ่มมากขึ้นเรื่อย ๆ
ทำให้โรงพยาบาลรามคำแหงเป็นโรงพยาบาลที่มีศักยภาพและความมั่นคงสูงโรงพยาบาลหนึ่ง
ทำให้มีพนักงานจำนวนมากมาสมัครงานที่นี่
ทางโรงพยาบาลจึงมีโอกาสคัดเลือกบุคลากรที่ดีมาทำงานให้กับโรงพยาบาล

ข้อเสียเปรียบ

1. ด้านการจราจร เนื่องจากชุมชนดังกล่าวเป็นชุมชนที่มีผู้อาศัยหนาแน่น
ดังนั้นจึงส่งผลในเรื่องของการจราจรที่ติดขัดด้วย
แต่ปัจจุบันทางกรุงเทพมหานครได้มีการตัดถนนสายใหม่
สะพานลอยและในอนาคตจะมีรถไฟฟ้าผ่านย่านรามคำแหง ซึ่งจะช่วยลดปัญหาการจราจรได้มาก

- การจำหน่ายและช่องทางการจำหน่าย

โรงพยาบาลจะขายบริการให้แก่ลูกค้า 2 ประเภท คือ

1. ลูกค้าที่เดินเข้ามาในโรงพยาบาลเอง ชำระค่าบริการเป็นเงินสด มีประมาณ 76.60 % ของ

รายได้ทั้งหมด

2. ลูกค้าที่เป็นบริษัท Contract โดยบริษัทนั้นจะส่งพนักงานมาทำการรักษาที่โรงพยาบาล
แล้วทางโรงพยาบาลจะเรียกเก็บชำระจากบริษัท Contract โดยตรง มีประมาณ 23.40%
ของรายได้ทั้งหมด
ทางบริษัทมีนโยบายที่จะเพิ่มลูกค้าประเภทนี้ให้มากขึ้นแต่ก็จะเลือกเฉพาะลูกค้าที่มีคุณภาพดีเท่านั้น
เพื่อป้องกันหนี้สูญที่อาจจะเกิดขึ้นได้ ในปี 2553 ทางบริษัทฯ สามารถเพิ่มลูกค้าประเภทนี้จาก
22.60 % เป็น 23.40 %

(ข) ภาวะอุตสาหกรรมและการแข่งขัน

ปัจจัยแห่งความสำเร็จของผู้ประกอบอุตสาหกรรมโรงพยาบาล

ปัจจัยแห่งความสำเร็จของโรงพยาบาลเอกชน คือ ภาพลักษณ์ (Image)
ที่ดีที่จะทำให้ผู้ป่วยเข้ามารักษาในโรงพยาบาลเอกชน
เนื่องจากคุณภาพการรักษาพยาบาลของโรงพยาบาลแต่ละโรงนั้นไม่สามารถเปรียบเทียบกันได้โดยตรง
ทำให้ความยืดหยุ่นของอุปสงค์ (elasticity of demand) สูง
ผู้ป่วยสามารถทนต่อการเปลี่ยนแปลงของราคาได้ดี
โดยเฉพาะโรงพยาบาลที่สามารถสร้างภาพลักษณ์ได้ดี ภาพลักษณ์ที่ดีของ

อุตสาหกรรมโรงพยาบาลเอกชนที่ดีเกิดขึ้นจาก

1. คุณภาพของแพทย์ (quality of core product)
โรงพยาบาลใดสามารถคัดเลือกแพทย์ที่มีคุณภาพทางด้านความรู้ความชำนาญ
และมีศิลปการรักษาพยาบาล ย่อมทำให้ได้รับความไว้เนื้อเชื่อใจจากผู้ป่วย
และมีเครื่องมือแพทย์ที่ทันสมัย เหมาะสมในเวลานั้น

2. การทำการตลาดที่เหมาะสม จะทำให้ภาพลักษณ์ของคุณภาพการรักษาพยาบาลใน

สายตาของผู้ป่วยสูงขึ้นและเป็นที่รู้จักอย่างกว้างขวาง

  ในปี 2553 ทางโรงพยาบาลได้ทำการตลาดดังนี้

-   ลงโฆษณา ในหนังสือพิมพ์ไทยรัฐ และ เดลินิวส์

-   ผ่านสื่อทางวิทยุ FM 103.5 Mhz.

-   ผ่านสื่อโทรทัศน์ TV Scoop ช่อง 3, 5, 7, 9, 11

-   ป้ายโฆษณากลางแจ้ง ที่ตึกริมสะพานลอยรามคำแหง–แยกลำสาลี, ตึกริมถนนสุขาภิบาล 1,
    ริมถนนมอเตอร์เวย์, ตึกริมถนนลาดพร้าว และ ทางด่วนดินแดง- พระราม 9

-   โบชัวร์คลินิกเฉพาะทาง

-   เว็บไซด์ http://www.ram-hosp.co.th

-   Internet Marketing online

-   ออกวารสารโรงพยาบาล 3 ฉบับ

  ฉบับที่ 1 มกราคม-เมษายน 2553 ในหัวข้อเรื่อง

1) การป้องกัน “Heart Attack” จะกล่าวถึง
สาเหตุที่ทำให้เกิดโรคกล้ามเนื้อหัวใจขาดเลือดเฉียบพลันจากการอุดตันของหลอดเลือดหัวใจ Heart
Attack พบว่ามีขบวนการเกิดที่หลอดเลือดหัวใจอยู่ 3 อย่างด้วยกันคือ 1)
การสะสมของไขมันในหลอดเลือด ที่เรียกว่า “plaque” 2) การเกิดปริแยกหรือฉีกขาดของไขมัน
(plaque) ที่หลอดเลือดหัวใจ 3) การเกิดก้อนเลือดอุดตันภายในหลอดเลือด (Thrombosis)
เมื่อทราบสาเหตุแล้วก็จะกล่าวถึง วิธีป้องกันไม่ให้เกิด Heart Attack โดยมีหลักการง่าย ๆ
คือ 1) ลดการสะสมของไขมันในผนังหลอดเลือด 2) ลดการเกิด plaque โดยลดปัจจัยเสี่ยงต่าง
ๆ ที่จะทำให้เกิดหลอดเลือดอุดตัน หยุดสูบบุหรี่ ลดไขมันในเลือด ควบคุมความดันโลหิต
ควบคุมน้ำตาลในเลือด ลดความอ้วน 3) ลดการอักเสบหรือการป้องกันการปริแยกของ plaque
โดยการใช้ยาลดไขมันและน้ำตาล, ยาต้านเกร็ดเลือด และยาลดความดันบางชนิด
ทำอย่างไร....เมื่อเกิด Heart Attack ในขณะที่เกิด Heart Attack
มีการอุดตันของหลอดเลือดเกิดขึ้น การรักษาที่ดีที่สุดคือ
การเปิดหลอดเลือดหรือละลายก้อนเลือดที่อุดตันออก แต่ควรจะทำให้เร็วที่สุด
ถ้าสามารถเปิดหลอดเลือดที่อุดตันภายใน 6 ชั่วโมง จะพบว่าอัตราการเสียชีวิตจะลดลงมาก

2) ผู้ป่วยแผลเบาหวานที่เท้า.....โล่งอก แก้ต้นเหตุที่.....หลอดเลือดส่วนปลาย
โดยไม่ต้องตัดเท้าด้วยเทคโนโลยีบอลลูนขยายหลอดเลือดแผล 2-4 มม.
ผู้ป่วยโรคเบาหวานมักมีภาวะเสี่ยงต่อการเกิดภาวะหลอดเลือดส่วนปลายตีบมากกว่าปกติ
ดังนั้นจึงต้องควรระวังรักษาตัวเป็นพิเศษและคอยสังเกตอาการ รวมทั้งสัญญาณเตือนต่าง ๆ อาทิ
ปวดขาเวลาเดินหรือยืนนาน ๆ อุณหภูมิที่ขาเย็นกว่าปกติ หรือเกิดแผลแล้วรักษาไม่หาย
ให้รีบมาพบแพทย์เพื่อตรวจอย่างละเอียดดีกว่าปล่อยทิ้งไว้จนแผลลุกลามและต้องสูญเสียขาอย่างไม่อาจหลีกเลี่ยงได้

3) ตรวจหามะเร็งเต้านม.....เจ็บน้อย รวดเร็ว แม่นยำ
ด้วยเทคโนโลยีระบบดิจิตอลแมมโมแกรม (Digital Mammogram)
มะเร็งเต้านมเป็นมะเร็งที่พบได้บ่อยในสตรี
ในประเทศไทยพบว่ามีอุบัติการณ์สูงรองจากมะเร็งปากมดลูก หากพบมะเร็งในระยะเริ่มแรก
เร็วเท่าใดก็ยิ่งทำให้ผลการรักษาดีมากขึ้นเท่านั้น ควรตรวจหามะเร็งเต้านมเมื่อไร....?

-   ตรวจเต้านมด้วยตนเอง ทุกเดือน, เริ่มตั้งแต่อายุ 20 ปี

-   ตรวจเต้านมโดยแพทย์ ทุกปี, เริ่ม 40 ปีขึ้นไป

-   ตรวจแมมโมแกรม ทุกปี, เริ่ม 40 ปีขึ้นไป

ตรวจแมมโมแกรมไม่พบความผิดปกติ แสดงว่าไม่เป็นมะเร็งใช่ไหม ? การตรวจไม่พบความผิดปกติ
บอกได้แต่เพียงว่าในขณะนั้นไม่พบมะเร็งเต้านม มะเร็งอาจเกิดขึ้นหลังจากนั้น
หรืออาจมีแล้วแต่ไม่มีลักษณะความผิดปกติ ในแมมโมแกรมจึงเป็นเหตุผลที่ว่า
ทำไมจึงควรตรวจเต้านมด้วยตนเองอย่างสม่ำเสมอ และตรวจโดยแพทย์

4) แพทย์เตือน.....อาการปวดหลัง-ปวดคอ บางราย อาจถึงขั้นเป็นอัมพาตได้ อาการปวดหลัง
ปวดคอ โดยทั่วไปจะเกิดขึ้นได้จากหลายสาเหตุทั้งจากการนั่ง ยืน เดิน ผิดท่า
การใช้คอและหลังอย่างผิดวิธี ส่วนอีกสาเหตุที่สำคัญ คือ เกิดจากภาวะหมอนรองกระดูกเคลื่อน
หรือกระดูกสันหลังที่เสื่อมไปตามวัยและการใช้งาน
กระดูกสันหลังของคนเรานอกจากจะเป็นแกนยึดกระดูกซี่โครงและกล้ามเนื้อแล้ว
ยังช่วยห่อหุ้มไขสันหลังและเส้นประสาท ทำให้สมองสามารถรับรู้และสั่งการกับอวัยวะต่าง ๆ
ทั่วร่างกาย โดยระหว่างกระดูกสันหลังแต่ละข้อจะมีหมอนรองกระดูกแทรกอยู่เพื่อช่วยลดแรงกระแทก
ถ้าหมอนรองกระดูกเสื่อมแฟบลงมาหรือแตกออก จะทำให้เส้นประสาทส่วนนั้นเสียไป
และส่งผลให้ผู้ป่วยเกิดอาการอ่อนแรง ขยับไม่ได้
ชาตามแขนขาหรือชาไปครึ่งซีกและอาจเป็นอัมพาตได้ในที่สุด

5) เทคโนโลยีเลเซอร์.....ช่วยลดรอยแดงจากสิว เป็นนวัตกรรมที่ได้รับความนิยมจากสาว ๆ
เพราะสามารถลดรอยแดงได้มาก ทั้งยังไม่ก่อผลเสียต่อผิวหน้า
แถมมีส่วนช่วยกระตุ้นการสร้างคอลลาเจนในผิวบริเวณนั้นได้
ซึ่งส่งผลให้ชั้นผิวดังกล่าวมีความแข็งแรงขึ้นได้ด้วย
แพทย์ชี้แต่วิธีที่ดีที่สุดถึงการคุมสิวไม่ให้เกิดการอักเสบ ซึ่งเป็นสาเหตุของรอยแดงจากสิว
สาเหตุของการเกิดสิวมีตั้งแต่เรื่องฮอร์โมน กรรมพันธุ์ อายุ หรือ มลพิษต่าง ๆ ที่ปนเปื้อน
ถ้าเกิดสิวอักเสบขึ้นอย่างหลีกเลี่ยงไม่ได้ ก็ไม่ควรรบกวนสิวโดย หลีกเลี่ยงการบีบ แกะ
การโดนแสงแดดจัด ๆ หรือความร้อน ซึ่งเป็นตัวกระตุ้นให้รอยแดง หรือรอยอักเสบเป็นเยอะขึ้น
ก็จะเป็นอีกวิธีหนึ่งที่ทำให้รอยแดงที่อาจเกิดขึ้นลดน้อยลง หรือ หายได้เร็วโดยไม่ต้องรักษา

ฉบับที่ 2 พฤษภาคม-สิงหาคม 2553 ในหัวข้อเรื่อง

1) เป็นกรดไหลย้อน.....จริงหรือเปล่า.....? โรคกรดไหลย้อนจากกระเพาะอาหารมา

หลอดอาหาร หรือที่นิยมเรียกว่าโรคกรดไหลย้อน (Gastro-Esophageal Reflux Disease ;
GERD) คือ ภาวะที่มีกรดหรือน้ำย่อยในกระเพาะอาหารไหลย้อนขึ้นมาบริเวณหลอดอาหาร
ซึ่งหลอดอาหารเป็นอวัยวะที่ไม่ทนต่อกรด จึงทำให้เกิดการอักเสบของหลอดอาหาร
ซึ่งจะตรวจพบได้ประมาณ 1 ใน 5 คน พบในคนทั่วไป ทุกกลุ่ม ทุกช่วงอายุ
แต่จะพบได้มากในคนอ้วน หรือสูบบุหรี่ การไหลย้อนของกรด ถ้ามีมาก ออกนอกหลอดอาหาร
อาจกลายเป็นมะเร็งหลอดอาหารได้
จึงควรจะไปพบแพทย์แต่แรกเพื่อจะได้ทำการรักษาให้หายเป็นปกติ

ปัจจุบันมีเทคนิคใหม่ ในการตรวจวัดกรดไหลย้อนในหลอดอาหาร
ด้วยการใส่สายวัดกรดที่หลอดอาหาร ระยะเวลา 24 ชั่วโมง
เป็นการวินิจฉัยกรดไหลย้อนที่แม่นยำที่สุด

2) ผู้ป่วยอึ้ง...หลอดเลือดหัวใจตีบ 3 เส้นแต่ไม่ออกอาการ น.พ.สมศักดิ์ เอกปรัชญากุล
อายุรแพทย์โรคหัวใจ โรงพยาบาลรามคำแหง เปิดเผยว่า
อาการของผู้ป่วยรายนี้เป็นตัวอย่างที่น่าสนใจมาก เพราะมีประเด็นที่ต้องพิจารณาหลายประการ เช่น
ผู้ป่วยไม่มีสัญญาณเตือนมาก่อนแม้ว่าจะมีการอุดตันของเส้นเลือดถึง 100% ก็ตาม
อีกทั้งการตรวจร่างกายประจำปีก็ไม่พบความผิดปกติใด ๆ ซึ่งในผู้ป่วยเบาหวานส่วนหนึ่ง
อาจจะมีลักษณะเช่นนี้ได้ นอกจากนี้การตรวจหัวใจด้วยวิธีพิเศษต่าง ๆ ก็ยังไม่พบความผิดปกติเช่นกัน
โชคดีที่เทคโนโลยีทางการแพทย์ก้าวหน้าไปมาก ทำให้สามารถเลือกใช้วิธีฉีดสีเอ็กซเรย์
และช่วยให้แพทย์สามารถค้นพบต้นเหตุของโรคและรักษาได้อย่างมีประสิทธิภาพ อย่างไรก็ตาม
ภาวะหลอดเลือดหัวใจตีบหรืออุดตันนั้น มักมีต้นเหตุหลัก 4 ประการ ได้แก่ ผู้ป่วยเป็นโรคเบาหวาน
มีไขมันในเลือดสูง มีความดันโลหิตสูง และสูบบุหรี่เป็นประจำ
ดังนั้นผู้ป่วยจึงควรรักษาสุขภาพให้แข็งแรงโดยการออกกำลังกายอย่างสม่ำเสมอ รับประทาน
ให้ถูกหลักสุขอนามัย จะช่วยลดปัญหาเหล่านี้ได้

3) อย่าวางใจ.....อาการหลอดเลือดสมอง ลดอัมพาตเฉียบพลัน หากแก้ทันเวลา ***มีเวลา
3-5 ชั่วโมง.....เพื่อช่วยชีวิตเซลล์สมอง***
ปัจจุบันเทคโนโลยีทางการแพทย์ช่วยเอ็กซเรย์ดูตำแหน่งของหลอดเลือดตีบตันภายในสมองได้อย่างรวดเร็วและแม่นยำ
พร้อมเห็นมุมมองทั้ง 2
ระนาบในคราวเดียวเพิ่มความสะดวกในการฉีดยาละลายลิ่มเลือดของหลอดเลือดแดงอย่างได้ผล
แต่ผู้ป่วยต้องเข้าพบแพทย์ภายใน 3 ชั่วโมง ตั้งแต่เริ่มแสดงอาการ
อาการของผู้ป่วยมีได้หลายรูปแบบขึ้นอยู่กับว่าสมองส่วนใดได้รับความสูญเสีย
โดยส่วนมากมักจะแสดงอาการแขน ขา หรือใบหน้า อ่อนแรงซีกใดซีกหนึ่ง อาการชา ปากเบี้ยว
หน้าเบี้ยว มองเห็นภาพซ้อน เดินเซ ปวดศีรษะรุนแรงฉับพลัน
ซึ่งอาการเหล่านี้บ่งบอกว่าอาจจะมีความผิดปกติของโรคหลอดเลือดสมองแตกหรือตีบตันได้
สำหรับวิธีการรักษาผู้ป่วยโรคหลอดเลือดสมองตับตันนั้น คลินิกรักษาอัมพาตเฉียบพลัน
โรงพยาบาลรามคำแหงได้ติดตั้งเทคโนโลยีทางการแพทย์
สำหรับใช้ในการตรวจสวนหลอดเลือดสมอง โดยขยายหลอดเลือดสมองด้วยบอลลูน

ปัจจุบันโรงพยาบาลรามคำแหง มีเครื่องมือในการตรวจพบและรักษาหลอดเลือดสมองอุดตัน ดังนี้

1.  การตรวจด้วยคลื่นแม่เหล็กไฟฟ้า (MRI) ซึ่งสามารถตรวจดูภาพหลอดเลือดที่ไปเลี้ยงสมองได้ดี

2.  การตรวจด้วยเครื่องเอ็กซเรย์คอมพิวเตอร์ (CT SCAN)
    สามารถบอกได้ว่าหลอดเลือดในสมองมี

การแตก หรือ ตีบตัน

3. การฉีดสีเพื่อดูตำแหน่งของการตีบตันภายในสมองด้วยเครื่อง CATH LAB
ภาพที่ได้จะสามารถเห็นมุนมองของหลอดเลือดสมองขณะทำการรักษาได้ในรูปแบบ 3 มิติ 2 ระนาบ
โดยจะใช้วิธีการสอดสายสวนเข้า ไปทางหลอดเลือดอีกด้วย

4) แพทย์เตือนสาว ๆ.....ดูแลรักษาผิวหน้า รู้ทันฝ้า หน้าผ่องใส
คนส่วนใหญ่จะต้องเผชิญกับมลภาวะทางอากาศ ทั้งฝุ่นควัน ท่อไอเสีย
และแสงแดดอย่างหลีกเลี่ยงไม่ได้ และส่งผลต่อสภาพผิวหน้าในหลายรูปแบบ ได้แก่ สิว และ ฝ้า
การเกิดฝ้ามาจากหลายสาเหตุ เช่น เม็ดสีของคนเอเชีย จะเป็นฝ้าง่าย กว่าคนยุโรป, แสงแดด,
ฮอร์โมนในร่างกาย ซึ่งพบว่าเพศหญิงจะเป็นฝ้าได้ง่ายกว่าเพศชายมาก, โรคบางชนิด เช่น โรคตับ
โรคไต แต่ปัญหาฝ้านั้นไม่ก่อให้เกิดอันตรายร้ายแรงใด ๆ
เพียงแต่สร้างความรำคาญใจและบั่นทอนความมั่นใจเท่านั้น สำหรับการดูแลรักษาฝ้า
สามารถทำได้หลายวิธี แต่วิธีที่นิยมที่สุดคือ การทายา หรือครีมรักษาฝ้า
ส่วนอีกวิธีหนึ่งที่มีการนำมาใช้กันมากขึ้นในปัจจุบัน คือ การรักษาฝ้าด้วยเลเซอร์
ซึ่งถือเป็นเทคโนโลยีที่มีความทันสมัย และเห็นผลรวดเร็ว

ฉบับที่ 3 กันยายน-ธันวาคม 2553 ในหัวข้อเรื่อง แพทย์แจ้งเตือน.....!!!
หลอดเลือดส่วนปลายตีบ.....รีบป้องกัน หากปล่อยไว้อาจเกิดแผลที่เท้า ส่งผลให้ลุกลาม
และถูกตัดได้ในที่สุด, ระวังอาการคล้ายกรดไหลย้อน ตรวจให้แน่ชัดก่อนปักใจเชื่อ,
ไหลตาย-หัวใจตายเฉียบพลัน มัจจุราช.....เงียบที่ไม่ควรมองข้าม ผู้ป่วยมักมีอาการหัวใจเต้นรัว
เร็วจนล้มเหลว และหยุดเต้น ในที่สุด หากไม่ได้รับการช่วยชีวิตภายใน 4 นาที
ผู้ป่วยจะต้องจากโลกไปก่อนวัยอันควร แพทย์แนะอาการหัวใจตายเฉียบพลันมักเกิดในผู้ป่วยโรคหัวใจ
ดังนั้นผู้ที่มีปัจจัยเสี่ยงจึงควรเข้ารับการตรวจให้รู้แต่เนิ่น ๆ
เพราะปัจจุบันมีวิธีป้องกันไม่ให้หัวใจตายได้, แพทย์แนะ.....ผู้ป่วยปวดหลัง
ต้องระวัง.....ใช้เทคโนโลยีตรวจหาความผิดปกติ อาการปวดหลังมีหลายสาเหตุ เช่น
ปวดขณะนอนหลับและมักตื่นขึ้นมากลางดึก ซึ่งอาการปวดดังกล่าว
อาจเกิดจากระบบของเส้นประสาทโดยกระดูกสันหลังอาจไปกดทับเส้นประสาท
หรืออาจเกิดจากสาเหตุของหลอดเลือดโดยที่หลอดเลือดแดงหรือดำอาจเกิดการตีบตันทำให้การไหลเวียนของเลือดไม่ดีพอ
จึงส่งผลให้เนื้อเยื่อบางส่วนขาดเลือดไปเลี้ยงและเกิดอาการปวดตามมา
หรืออาจจะมีสาเหตุมาจากโรคมะเร็งก็ได้ ดังนั้นผู้ป่วยควรจะตรวจด้วยเครื่องเอ็กซเรย์คอมพิวเตอร์
ความเร็วสูง (CT SCAN) หรือ เครื่องเอ็กซเรย์คลื่นแม่เหล็กไฟฟ้า (MRI)
ตามคำแนะนำของแพทย์, โรงพยาบาล รามคำแหง ใช้เลเซอร์ช่วยกำจัดขน
ทางเลือก.....สำหรับแก้ปัญหาขนเยอะ ถือเป็นเทคโนโลยีที่มีความปลอดภัยสูง สะดวก รวดเร็ว
และช่วยแก้ปัญหาขนที่ไม่พึงประสงค์ได้อย่างมีประสิทธิภาพ โดยไม่ต้องเสียเวลารอนาน
หรือทนเจ็บจากการแว๊กเหมือนแต่ก่อน

- จัดสัมมนาวิชาการ ให้ความรู้กับประชาชน ที่ห้องประชุมโรงพยาบาลรามคำแหง ในปี 2553
มีการจัด 5 ครั้ง ดังนี้

ครั้งที่ 1 ดูแลตัวเองอย่างไรให้ห่างไกลอัมพฤกษ์.....อัมพาต ? ในวันที่ 30 มกราคม 2553

ครั้งที่ 2 ปวดหลัง เรื่องไม่เล็ก อย่ามองข้าม ในวันที่ 24 เมษายน 2553

ครั้งที่ 3 อยากรู้ไหมว่า ใช่โรคกรดไหลย้อนหรือเปล่า ? ในวันที่ 19 มิถุนายน 2553

ครั้งที่ 4 โรควูบเหตุจากสมองหรือหัวใจ อย่างไหนกันแน่ ? ในวันที่ 18 กันยายน 2553

ครั้งที่ 5 นวัตกรรมแห่งความงาม เทคโนโลยีในการดึงหน้าให้กระชับ โดยไม่ต้องผ่าตัด

ในวันที่ 27 พฤศจิกายน 2553

- กิจกรรมเพื่อสังคม

- โครงการ “อุ่นรัก...ไอราม (คำแหง)”
ทางโรงพยาบาลได้ออกหน่วยตรวจสุขภาพและร่วมส่งมอบห้องสมุดเฉลิมพระเกียรติพร้อมห้องพยาบาล
โรงเรียนบ้านโคกสูง อำเภอโคกสูง จังหวัดสระแก้ว ในวันอาทิตย์ ที่ 4 กรกฎาคม 2553

- กิจกรรม “คืนความสดใสให้น้องหลังน้ำลด” ปรับปรุงภูมิทัศน์ โรงเรียนวัดโพธิ์แตงใต้
อำเภอบางไทร จังหวัดพระนครศรีอยุธยา ในวันเสาร์ที่ 18 ธันวาคม 2553

ปัจจัยภายนอกที่อาจมีผลต่ออุตสาหกรรม

1. กฎหมาย (Legal)

ปัจจุบันกฎหมายประกันสังคมได้พัฒนาไปอย่างรวดเร็ว แนวโน้มของกฎหมายฉบับนี้มีแนวโน้ม

ที่จะพัฒนาให้ผู้ป่วยสามารถรักษาในโรงพยาบาลเอกชนที่มีคุณภาพการรักษาพยาบาลที่ดีขึ้นกว่าปัจจุบัน
เนื่องจากแนวโน้มที่สูงขึ้นของจำนวนเงินที่โรงพยาบาลได้รับ
และการมีอิสระในการเลือกโรงพยาบาลที่เข้ารับการรักษาโดยตัวผู้ป่วยเองประกอบกับอาจมีการพิจารณาให้บริษัทประกันเอกชนเข้ามาเป็นตัวกลางดูแลระหว่างสำนักงานประกันสังคมและโรงพยาบาล
การเปลี่ยนแปลงดังกล่าวอาจเป็นโอกาส (opportunity)
ให้โรงพยาบาลเอกชนที่มีกลุ่มลูกค้าเป้าหมายอยู่ในระดับกลาง
อาจสามารถเข้ามาดูแลผู้ป่วยประกันสังคมได้ ขณะเดียวกันอาจเป็น"อุปสรรค" "(Threat)"
ของโรงพยาบาลที่มีกลุ่มผู้ป่วยเป้าหมายระดับล่าง
เนื่องจากการเข้ามาแข่งขันแย่งผู้ป่วยประกันสังคมของโรงพยาบาลกลุ่มผู้ป่วยเป้าหมายระดับกลาง

2. ภาวะเศรษฐกิจของประเทศไทย (Economical Factor)

ในปี 2553 การลงทุนภาคเอกชนไม่เพิ่มขึ้นมากนัก
เพราะแม้เศรษฐกิจโลกจะเริ่มฟื้นตัวขึ้นและมีแรงผลักดันจากนโยบายของรัฐบาลในโครงการไทยเข้มแข็ง
แต่ยังมีปัจจัยด้านลบที่กระทบต่อการลงทุน นั่นคือ ปัจจัยทางการเมือง
แนวโน้มราคาน้ำมันที่สูงขึ้นและปัญหามาบตาพุดที่ยังคงต้องรอการแก้ไข

การส่งออกขยายตัวดีขึ้น เนื่องจากเศรษฐกิจโลกที่ค่อยฟื้นตัวขึ้น แม้ว่าอัตราแลกเปลี่ยนจะแข็งค่าขึ้น
แต่เป็นการแข็งค่าขึ้นที่เกาะกลุ่มกับภูมิภาค จึงไม่กระทบการส่งออกมากนัก เศรษฐกิจปี 2553
จะปรับตัวดีขึ้นจากปี 2552
เนื่องจากการบริโภคภาคเอกชนที่ฟื้นตัวขึ้นจากการที่เศรษฐกิจเริ่มฟื้นจากวิกฤติเมื่อปีที่ผ่านมา
เมื่อเศรษฐกิจปี 2553 ดีขึ้น
จึงทำให้อัตราการเจริญเติบโตทางด้านรายได้ของการรักษาพยาบาลของโรงพยาบาลเพิ่มขึ้น 4.89
%

สถานภาพในการแข่งขันของบริษัท (Competitive Environment)

ก. ความยากง่ายของผู้ที่จะเข้ามาเป็นคู่แข่งรายใหม่ ( Entry Barrier )
คู่แข่งรายใหม่ที่จะเข้ามาใน

อุตสาหกรรมโรงพยาบาลเอกชนเกิดขึ้นได้ค่อนข้างยากเพราะ

- อุตสาหกรรมโรงพยาบาลเอกชนใช้เงินลงทุนสูง

- ต้นทุนของการเริ่มผลิตสูง (start up cost) เช่น ค่าใช้จ่ายด้านบุคลากรและเครื่องมือแพทย์

- การหาแพทย์และชักจูงแพทย์ที่มีคุณภาพดีเข้ามาทำงานในโรงพยาบาลเอกชนเปิดใหม่ทำได้ยาก

ข. สินค้าทดแทน (Substitute Product)

ปัจจุบันโรงพยาบาลของรัฐเริ่มมีการพัฒนาตัวเองเพื่อแข่งกับโรงพยาบาลเอกชน เช่น
การมีคลีนิคพิเศษให้บริการในช่วงหลังเวลาทำงานของแพทย์ในโรงพยาบาลของรัฐและโครงการบัตรทองรักษาฟรี
อย่างไร

ก็ตามการให้บริการดังกล่าวยังติดขัดในเรื่องของระบบราชการที่ไม่คล่องตัว
หรือคุณภาพของการรักษา

สินค้าทดแทนอย่างอื่น เช่น ร้านขายยา, คลินิก
อาจมีผลกับโรงพยาบาลเอกชนที่มีกลุ่มลูกค้าเป้าหมายระดับกลางและระดับล่าง
อย่างไรก็ตามพฤติกรรมผู้บริโภคของผู้ป่วยมีแนวโน้มที่จะเลือกหาบริการด้านสุขภาพที่ดีขึ้นภายใต้ราคาที่ยุติธรรม

ค. อำนาจต่อรองของผู้ซื้อ (Power of Buyer)

อำนาจต่อรองผู้ซื้อในอุตสาหกรรมโรงพยาบาลเอกชนนั้นเริ่มสูงขึ้น เนื่องจาก

- จำนวนผู้ป่วยใช้บริการเอกชนค่อนข้างมาก

- การเปลี่ยนการรักษาไปโรงพยาบาลเอกชนอื่นทำได้ง่าย และต้นทุนไม่สูง

- สื่อสารมวลชนและองค์การต่าง ๆ ของรัฐบาลและเอกชน พยายามเพิ่มอำนาจการต่อรองของ

ผู้ป่วยโดยการออกกฎหมาย กฎระเบียบ เพื่อเพิ่มสิทธิของผู้ป่วย

- การแข่งขันที่รุนแรงของอุตสาหกรรมโรงพยาบาลเอกชนทำให้ผู้ป่วยมีอำนาจการต่อ

รองสูงขึ้น ปัจจุบันมีการแข่งขันทางด้านราคาพอสมควร

ง. อำนาจการต่อรองของผู้ขาย (Power of Supplier)

อำนาจการต่อรองของผู้ขายในอุตสาหกรรมโรงพยาบาลค่อนข้างต่ำ เนื่องจาก

- มียาและเวชภัณฑ์เลียนแบบมากมายทั้งในและนอกประเทศ

- โลกาภิวัตน์ (Globalization) ทำให้การสรรหายาและเวชภัณฑ์ที่มีราคาถูกจากภายใน

ประเทศ ทำได้ง่ายขึ้น

- มีการแข่งขันอย่างรุนแรงในกลุ่มผู้ขาย

- เป็นการยากที่ผู้ขายจะขยายตัวเข้าสู่โรงพยาบาลเอกชน

จ. คู่แข่งในอุตสาหกรรม (Competitor)

  การกำหนดตัวคู่แข่งขันในอุตสาหกรรมโรงพยาบาลนั้น พิจารณาจากประเด็นใหญ่ ๆ 2 อย่าง คือ

  1. ตำแหน่งที่ตั้งของโรงพยาบาล

2. กลุ่มลูกค้าเป้าหมายของโรงพยาบาล ซึ่งเชื่อมโยงถึงราคาสินค้า และบริการที่ผู้ป่วยต้องรับ

ภาระโดยพิจารณาจากที่ตั้งของโรงพยาบาลที่ใกล้เคียงกัน กลุ่มลูกค้าเป้าหมายระดับใกล้เคียงกัน
และลักษณะของการรักษาพยาบาลที่คล้ายคลึงกัน สรุปได้ว่าโรงพยาบาลที่เป็นคู่แข่งของบริษัทฯ ได้แก่
โรงพยาบาลดังต่อ

ไปนี้ (เรียงตามส่วนแบ่งการตลาดจากมากไปน้อย)

1. โรงพยาบาลกรุงเทพ ขนาด 550 เตียง ตั้งอยู่ที่ซอยศูนย์วิจัย เป็นผู้นำตลาด

2. โรงพยาบาลรามคำแหง ขนาด 486 เตียง ตั้งอยู่ริมถนนรามคำแหง หัวหมาก

1.  3. โรงพยาบาลพระราม 9 ขนาด 300 เตียง ตั้งอยู่ที่ถนนพระราม 9

4. โรงพยาบาลลาดพร้าว ขนาด 200 เตียง ตั้งอยู่ริมถนนลาดพร้าว ช่วงซอยมหาดไทย

5. โรงพยาบาลเวชธานี ขนาด 350 เตียง ตั้งอยู่ริมถนนลาดพร้าว ใกล้สี่แยกบางกะปิ

6. โรงพยาบาลปิยะเวท ขนาด 350 เตียง ตั้งอยู่ริมถนนพระราม 9

7. โรงพยาบาลเปาโลสยาม ขนาด 350 เตียง ตั้งอยู่ริมถนนสุขาภิบาล 1

โอกาสและอุปสรรคต่อบริษัท (Opportunity and Threat)

โอกาส (Opportunity)

  1. เนื่องจาก บริษัทฯ ได้ลงทุนในโรงพยาบาลเอกชนกว่า 14 แห่ง
  ประกอบกับการมีความสัมพันธ์ที่ดี

กับบริษัทโรงพยาบาลเอกชนอีกหลายแห่ง ทำให้มีโอกาสขยายธุรกิจเข้าไปสู่การเป็นผู้ขาย
(Supplier) ทางด้านยาและเวชภัณฑ์ทางการแพทย์ได้ ตั้งแต่ปลายปี 2547
บริษัทได้ขายเวชภัณฑ์และอุปกรณ์ทางการแพทย์บางอย่างแล้ว และประสบผลสำเร็จดี

2. กฎหมายประกันสังคมที่มีแนวโน้มให้สวัสดิการแก่ผู้ป่วยประกันตนดีขึ้นเนื่องจากการเพิ่มจำนวน

เงินต่อหัวที่จ่ายให้โรงพยาบาล ทำให้บริษัทฯ อาจสามารถมีฐานลูกค้าที่กว้างขึ้น

3. จากการที่มีการลงทุนต่อเนื่องในโรงพยาบาลเอกชนหลายแห่ง
ทำให้ได้รับความไว้วางใจจากกลุ่มแพทย์ที่มีคุณภาพ ทำให้การเปิดโรงพยาบาลใหม่ทำได้ง่ายขึ้น

4. ปัจจุบันบริษัทไม่มีปัญหาด้านบุคคลากร เช่น แพทย์, พยาบาล, เภสัชกร, เทคนิคการแพทย์,

รังสีเทคนิค บริษัทจึงได้พัฒนาคุณภาพของพนักงานให้ดีขึ้นได้อย่างต่อเนื่อง

อุปสรรค (Threat)

1.  อำนาจการต่อรองของลูกค้า (Buyer) สูงขึ้นมากในปัจจุบัน
    ความผิดพลาดในการรักษาพยาบาล

แต่ละครั้งมีโอกาสนำไปสู่การทำลายภาพลักษณ์ของบริษัทฯ (เช่น
ข่าวการรักษาพยาบาลที่ผิดพลาดในหนังสือ

พิมพ์) ซึ่งจะส่งผลต่อภาพลักษณ์ของโรงพยาบาล อาจทำให้จำนวนผู้ป่วยของโรงพยาบาลลดลงได้

2.  เนื่องจากการแข่งขันที่รุนแรงของคู่แข่งในอุตสาหกรรมจะรุนแรงขึ้นเรื่อย ๆ การตลาด
    (marketing)

จะมีความสำคัญมากขึ้น ปัจจุบันบริษัทได้ปรับปรุงแผนการตลาดได้อย่างเหมาะสม เช่น
การออกหนังสือวารสารของโรงพยาบาลเกี่ยวกับโรคภัยไข้เจ็บ และแนะวิธีรักษาพยาบาล
การทำการโฆษณาในที่สาธารณะชนให้มากขึ้น

(1) การจัดการผลิตภัณฑ์หรือบริการ

  (ก) กำลังการผลิต

  ------------------------------------------ --------- --------- ---------
  กำลังการใ กำลังการให้บริการเต็มที่                2553      2552      2551

  ผู้ป่วยใน (จำนวนเตียง) / วัน                    486       486       300

  ผู้ป่วยนอก (จำนวนคน) / วัน                     2,500     2,500     2,000

  ปริมาณการให้บริการจริง                                             

  ผู้ป่วยใน / วัน                                247.8     244.4     258

  ผู้ป่วยนอก / วัน                               1,527     1,601     1,751

  อัตราการให้กำลังการให้บริการผู้ป่วย (Occupancy                         
  rate)                                                          

  ผู้ป่วยใน (%)                                 51.0      50.3      86.0

  ผู้ป่วยนอก (%)                                61.1      64.0      87.6

  อัตราการเพิ่ม (ลด) ของปริมาณการให้บริการ                             

  ผู้ป่วยใน (%)                                 0.7       (5.3)     10.5

  ผู้ป่วยนอก (%)                                (2.9)     (8.6)     3.6
  ------------------------------------------ --------- --------- ---------

วัตถุดิบและผู้จำหน่ายวัตถุดิบ

วัตถุดิบที่สำคัญสำหรับโรงพยาบาลเอกชน คือ

1. แพทย์

  2. ยาและเวชภัณฑ์

1. แพทย์ ถือว่าเป็นวัตถุดิบที่สำคัญมากสำหรับธุรกิจโรงพยาบาล
โรงพยาบาลรามคำแหงมีเฉพาะแพทย์ผู้เชี่ยวชาญเฉพาะโรคเท่านั้นและมีจำนวนมากในแต่ละแผนก

  2. ยาและเวชภัณฑ์ ถือว่าเป็นวัตถุดิบที่มีความสำคัญมากสำหรับธุรกิจโรงพยาบาลเช่นเดียว

กับแพทย์ แต่ยาและเวชภัณฑ์สามารถที่จะหาซื้อได้ทั่วไปในท้องตลาด ทั้งนี้เนื่องจากผู้ขาย
(Supplier) มีจำนวนมาก มีให้เลือกทั้งชนิดผลิตในประเทศ (Local) หรือผลิตต่างประเทศ
(Original) ถ้าผลิตภายในประเทศจะมีราคาถูกกว่าผลิตจากต่างประเทศ
แต่คนไข้บางรายก็มีความจำเป็นต้องใช้วัตถุดิบที่ผลิตจากต่างประเทศสำหรับ

โรงพยาบาลรามคำแหงจัดซื้อยาและวัตถุดิบจากบริษัทที่จัดจำหน่ายทั่ว ๆ
ไปไม่มีการผูกขาดในสินค้าดังกล่าว ผู้ขายรายใหญ่ในปัจจุบันได้แก่

บริษัท เอฟ อี ซิลลิค จำกัด สั่งซื้อประมาณ 22.34 % ของจำนวนที่สั่งซื้อทั้งหมด

บริษัท ดี เค เอส เอช จำกัด สั่งซื้อประมาณ 21.36 % ของจำนวนที่สั่งซื้อทั้งหมด

  นอกจากนี้ยาบางชนิดทางโรงพยาบาลยังสามารถหาซื้อได้จากบริษัทในเครือ คือ บริษัท สหแพทย์

เภสัช จำกัด ทำให้โรงพยาบาลสามารถลดต้นทุนขายได้ แต่ปริมาณที่สั่งซื้อไม่มากนักประมาณ 0.60
% ของจำนวนที่สั่งซื้อทั้งหมด ทั้งนี้เพราะยาที่สหแพทย์ขายเป็นยาที่ผลิตในประเทศไทยเท่านั้น
แต่มีโรคบางชนิดจำเป็นจะต้องอาศัยยาที่ผลิตจากต่างประเทศ จึงต้องสั่งซื้อจากบริษัทอื่น

(ข) ขั้นตอนและเทคโนโลยีการผลิต

ส่วนใหญ่ทางโรงพยาบาลจะใช้เครื่องมือทางการแพทย์ที่ทันสมัย ซึ่งจะต้องสั่งซื้อจากต่างประเทศ
เช่น ประเทศญี่ปุ่น, เยอรมัน, สหรัฐอเมริกา
ถ้าเครื่องมือเหล่านี้มีปัญหาทางบริษัทจะส่งคนมาดูแลและซ่อมแซมให้
หรือให้บริษัทที่เป็นตัวแทนจำหน่ายในประเทศไทยเป็นผู้ดำเนินการให้

ผลกระทบต่อสิ่งแวดล้อม

- การควบคุมโดยหน่วยงานรัฐ

หลังจากขั้นตอนการรักษาพยาบาลจะมีวัสดุใช้แล้ว เช่น สำลี, ผ้าก๊อซ, สายยาง ฯลฯ ที่มีเลือด
น้ำเหลือง ของผู้ป่วยติดอยู่
สิ่งเหล่านี้จะต้องเก็บใส่ถุงสีแดงซึ่งเป็นการบ่งบอกว่าเป็นของเหลือใช้จากโรงพยาบาลที่สามารถแพร่เชื้อไปสู่บุคคลภายนอกได้
ปัจจุบันโรงพยาบาลมีบ่อบำบัดน้ำเสีย 2 บ่อ เพื่อกำจัดน้ำเสียก่อนออกไปสู่ภายนอก

  - ประวัติการกระทำผิดและแนวทางแก้ไข(ถ้ามี)

  ไม่เคยมีประวัติการกระทำผิด

(4) การวิจัยและพัฒนา

ประกาศของคณะกรรมการกำกับตลาดทุนที่ ทจ.11/2552 เรื่องหลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงิน
และผลการดำเนินงานของบริษัทที่ออกหลักทรัพย์ ได้ยกเลิกหัวข้อนี้